Държавен вестник, бр. 68, 2006 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  68
3. притежаваща специфични органолептич-
ни характеристики и минимално алкохолно съ-
държание 15 об. %, освен в случая по чл. 20,
т. 1, буква “в”.
Чл. 3. (1) “Етилов алкохол” от земеделски
произход е етиловият алкохол, чиито характерис-
тики са тези, определени в приложение № 1, по-
лучен чрез дестилация след алкохолна фермента-
ция на селскостопанските продукти съгласно
приложение № 4, с изключение на спиртните
напитки, определени в тази глава. Когато се по-
сочва използваната суровина, алкохолът трябва
да е получен изключително от тази суровина.
(2) “Дестилат от земеделски произход” е ал-
кохолна течност, получена чрез дестилация след
алкохолна ферментация на селскостопанските
продукти, определени в приложение № 4, като
не притежава характеристиките на етиловия
алкохол, така както е определен в чл. 3 ал. 1,
нито пък характеристиките на спиртна напитка,
но който е запазил аромат и вкус, дължащи се на
използваните суровини. Когато се посочва из-
ползваната суровина, дестилатът трябва да бъде
получен изключително от тази суровина.
(3) “Винен дестилат” е алкохолна течност,
получена чрез единична и/или двойна дестила-
ция до 86 об. % на ферментирали:
1. вино;
2. вино, подсилено вино или комбинации от
тях, или
3. виноматериали и притежаващ показате-
лите съгласно приложение № 1.
(4) “Зърнен дестилат” е алкохолна течност,
получена чрез единична и/или двойна дестила-
ция до 95 об. % на озахарена чрез ензими мъст от
зърнени култури или продукти от тях, ферменти-
рали под въздействието на дрожди, и притежа-
ващ показателите съгласно приложение № 1.
(5) “Плодов дестилат” е алкохолна течност,
получена чрез единична и/или двойна дестила-
ция до 86 об.% на ферментирали един или пове-
че видове месест плод или мъст от него, прите-
жаващ показателите съгласно приложение № 1.
(6) “Подслаждане” е операция, състояща се
във влагане при приготвянето на спиртни на-
питки на един или няколко от следните продук-
ти: полубяла захар, бяла захар, бяла рафинира-
на захар, декстроза, фруктоза, глюкозен сироп,
течна захар, инвертна течна захар, инвертен за-
харен сироп, пречистена концентрирана гроз-
дова мъст, концентрирана гроздова мъст, пряс-
на гроздова мъст, карамелизирана захар (burned
sugar), пчелен мед, сироп от рожкови, както и
други натурални подслаждащи вещества, при-
тежаващи аналогичен ефект.
(7) “Смесване” е операция, състояща се в
поставяне заедно на две или няколко различни
напитки с оглед приготвянето на нова напитка.
(8) “Добавка на алкохол” е операция, състо-
яща се в добавяне на етилов алкохол от земе-
делски произход в спиртната напитка.
(9) “Блендинг” е операция, състояща се в смес-
ване на две или няколко спиртни напитки, при-
надлежащи към един и същ вид, различаващи се
помежду си само по някои отделни елементи на
своя състав, които са резултат от следните факто-
ри: метод на производство, използвана апаратура
за дестилация, продължителност на съзряване или
на отлежаване, географски район на производст-
во. Получената спиртна напитка принадлежи към
същия вид, към който спадат и първоначалните
спиртни напитки преди примесването им.
(10) “Отлежаване и стареене” е операция, при
която се осигурява естествено протичане на про-
цесите в подходящи съдове, придаващи на съот-
ветната спиртна напитка органолептични свой-
ства, които тя не е притежавала преди това.
(11) “Оцветяване” е операция, която се със-
тои във влагане на едно или няколко багрилни
вещества (оцветители) при производството на
спиртна напитка.
(12) “Обемно алкохолно съдържание” е съ-
отношението между обема на чистия алкохол
при температура 20 °С, съдържащ се в разглеж-
дания продукт, и общия обем на този продукт
при същата температура.
(13) “Съдържание на летливи вещества” е
съдържанието на вещества, различни от етило-
вия и метиловия алкохол, в спиртна напитка,
добита изключително в резултат на дестила-
ция, дължащо се изцяло на дестилацията или
на редестилацията на вложените суровини.
(14) “Място на производство” е местността
или регионът, където е протекла тази фаза от
процеса на производство на готовия продукт,
която придава на спиртната напитка нейните
окончателни характеристики и основни качес-
твени показатели.
(15) “Карамелизирана захар” е продукт, по-
лучен изключително посредством контролира-
но загряване на захароза без добавяне на осно-
ви, минерални киселини или каквито и да са
други химически добавки.
Раздел II
Определения на видовете спиртни напитки
Чл. 4. “Ром” (rum) е спиртна напитка с ми-
нимално алкохолно съдържание 37,5 об. %, по-
лучена изключително чрез алкохолна фермен-
тация и дестилация до 96 об. % на меласа или
на сиропи, получени при производството на за-
харна тръстика, или на самия сок от захарна
тръстика, имаща съдържание на летливи ве-
щества, равно или по-голямо от 2250 милигра-
ма на литър при 100 об. % алкохол и дестилира-
на така, че продуктът на дестилация да прите-
жава органолептични характеристики, специ-
фични за рома.
Чл. 5. “Уиски” (whisky или whiskey) е спирт-
на напитка с минимално алкохолно съдържа-
ние 40 об. %, която е:
1. получена чрез дестилация до 94,8 об. % на
ферментирала мъст от зърнени култури, която е:
а) озахарена чрез ензим, съдържащ се в малц,
с добавяне или без добавяне на други естестве-
ни ензими;
б) ферментирала под въздействието на
дрожди;
2. отлежавала в продължение най-малко на
3 години в дървени бъчви с капацитет, по-ма-
лък или равен на 700 литра;
3. със специфични органолептични характе-
ристики—аромат и вкус, дължащи се на из-
ползваните суровини.